Hangtechnika:  
  
2020-ban kezdtem el érdeklődni a hangtechnika iránt. Már kisebb koromban, kb. 2-os koromban amikor apukám rendszergazda volt a Kölcsey gimnáziumban bevitt az ottani stúdióba és már akkor is érdekelt ez a történet. Ebben az időben mandabokorban az evangélikus imaházban is apukám csinálta a hangosítást és ott is láttam, hogy mik vannak. 2020-ban újraindítottuk a Túróczy sulirádióját. Ezután az Evangélikus nagytemplom hangosításába is elkezdtem belefolyni. Teltek-múltak a hónapok és elkezdtem belelátni a Mandabokri rendszerbe is, ahol ekkor már nem apa volt hanem egy régi ismerősöm Zoli és Barbi. Mára már ezeken a helyeken is tolom az ipart, sőt még a lelkészi hivatal rendszerét is van, hogy kezelnem kell. Sok rendszert kiépítettem már ezalatt a néhány év alatt és sok tapasztalatot is szereztem. Állítottam már össze jónéhány rendszert papíron is. Ezek közül nem mind valósult meg, vagy csak részben valósult meg. Sok rendezvény hangosításán is részt vettem már. 2024 nyarán pédául egy országos rendezvényen is ott álltam a pult mögött. Jelenleg a Széchenyiben is folytattam pályafutásomat és remélem, hogy ez tovább is fog folytatódni. Nem titkolt célom, hogy egyszer legyen saját rendszerem és ezen a téren is menjek majd tovább. Terveim között szerepel, hogy elmenjek egyetem után hangtechnikai képzésre, hogy mélységekig megtanuljam a szakma rejtelmeit. Most is van már kisebb feladataim, munkáim, igaz még csak ingyen csinálom ismerőseimnek, de például egy családi nap, kis rendezvény, helyszínek hangosítása vagy volt már egy esküvő is (amiért kaptam is egy kis pénzt).

Összességében szeretem ezt csinálni és remélem még hosszú évekig lesz is rá lehetőségem.

Robotika:

2021-ben kezdtem el foglalkozni a robotikával a Nyíregyházi Digitális Tudásközpontban. Azóta sok-sok robotot összeszereltem már és sok versenyen vettem részt. Rengeteg tapasztalatot szereztem már az elektronika, fizika területein és a robotika terén is. Én felelek a robot kinézetéért, elektromos kötéseiért, megépítéséért és 3D modelljének megtervezéséért is. Lassan szeretnék áttérni a programozásra is mert abba is jó lenne belelátni, hogy miként fog megmozdulni a robot. Nagyon jó látni mindig a végeredmény, még ha sok szívás is volt benne akkor is, hogy kis darabokból a végén egy kész, működőképes robot lett. Viszont utána sajnos szét is kell szedni, ez valahogy valamiért mindig egy kicsit gyorsabban megy, mint az összerakás. Most lehetőségem nyílt egy nyári munka keretein belül belemenni a PLC programozásba, ugyanis a Széchenyis robottep-et a Jászplasztik megkereste, hogy kellene nekik néhány fiatal, akik szeretnének ebbe belemenni és megismerni ezt az egészet. Még nem biztos, hogy összejön, de már voltunk egy bemutatón, ahol elnyerte tetszését nálam ez a technológia. Remélem összejön, hogy a nyáron egy ilyen képzésen vehessünk részt a Jászplasztik jóvoltából. Ha minden jól megy 2 hét múlva újra megyünk egy általuk szervezett előadásra/bemutatóra. A robotika is nagyon érdekel így akár szívesen helyezkednék el későbbiekben ezen a területen is. Jelenleg van 2 csapatársam, Boldizsár és Tibi, akikkel együtt szoktunk menni a versenyekre. Jelenleg a győri WRO-ra készülünk mely Június utolsó hétvégéjén 2025. Június 27-28-án lesz. Reméljük szép eredményekkel tudunk majd hazatérni.

Összeségiben ezt a pályafutásomat is nagyon kedvelem és remélem még sokáig tudok ebben fejlődni és akár elhelyezkedni.

Fénytechnika

Ezzel az iparággal még nem nagyon foglalkoztam, kis poti felhúzgálások voltak a hangtechnika kezdeténél is, hogy most világítson a lámpa, most meg ne, de ezt én nem nevezném nagy fénytechnikának. Viszont 2023-ban kész lett előző iskolámban (a Túróczy-ban) a díszterem, ahol már lett egy komolyabb fénytechnika és 2024-ben lehetőségem nyílt ezt kezelni is. Itt már effectek, 8 reflektor, színváltások, stb volt már azon a pulton. Még enné is van sokkal feljebb, de itt már legalább megismerhettem, hogy milyen is ez az iparág, és rájöttem, hogy nagyon is érdekel. Megkaptam feladatnak, hogy az iskola és a templom rendszerét tanítsam meg utódaimnak és amikor már értettek annyira a dísztermi hangosításhoz, hogy már ott lehetett őket annyira hagyni, hogy maguktól is boldogulnak, de ha bármi van ott vagyok mellettük akkor áttértem a fénytechnikára és elkezdtem kiélni kreativitásomat, farsangon a disco-ban csináltam az effecteket, ilyenek. Rájöttem, hogy akkor már sok volt a hangtechnikából és örültem, hogy volt valami új, ahol szintén kiélhettem kreativitásomat.

Akár a későbbiekben ebben az iparágban is szívesen elhelyezkednék.

Videótechnika

A stúdiós léttel elkezdtem fotózni, videózni is az iskolai rendezvényeken. Mára már ismerősök szoktak megkérni, hogy vágjak össze nekik egy két videót, szerkesszek meg nekik képeket, menjek el felvenni nekik egy rendezvényt, majd azt vágjam is meg. Mind a Túróczy-ban mind a Széchenyiben is a rendezvényeket felvesszük, megvágom vagy legutóbb a Robot Exatlon versenyen streameltük az egész rendezvényt 8 kamerával az iskola youtube csatornájára, ahova teljes setupot, stream template-t én raktuk össze, csináltuk meg néhány segítőmmel együtt. Több kamerás rendszerekkel szoktam dolgozni, de ha pédául egy tábor van és én veszem fel a mindennapi eseményeket akkor sokszor egy kamerával dolgozok és abból csinálok egy összefoglaló videót. Sajnos saját kamerám még nincs, de jelenleg a telefonommal is tudok viszonylag jó felvételeket csinálni, nyilván sokkal jobb lenne egy kamerával.

Ezt a szakmát valószínűleg csak hobbi szinten fogom csinálni, esetleg egy két ismerősnek komolyabban, ha megkérnek ilyenre. Nem azt mondom, hogy nem érdekel és nem tanulnék ezzel tovább, de jelenleg jobban vonz a hang- és fénytechnika.